Parlamentsvalget i Storbritannia 1918

Parlamentsvalget i Storbritannia 1918 var det første valget til House of Commons som ble holdt i henhold til Representation of the People Act 1918, og dermed det første britiske valget med kvinnelig stemmerett. Stemmegivning foregikk 14. desember, men opptellingen begynte ikke før 28. desember. 

Valget ble vunnet av en koalisjon av Det konservative parti under Andrew Bonar Law, de fleste av det liberale partis representanter under David Lloyd George og noen uavhengige representanter. Det ble dannet regjering med Lloyd George som statsminister. 

Labour Party økte sin andel av stemmene kraftig, men fikk bare noen få ekstra seter som en følge av valgordningen med flertallsvalg i enmannskretser. Partiet ble dominerende i opposisjonen, som også omfattet noen liberale som var motstandere av koalisjonen. 

I Irland markerte valget et vendepunkt. Irish Parliamentary Party mistet nesten alle sine seter, som ble tatt av Sinn Féin under Éamon de Valera. Partiet vant hele 73 seter; perioden før hadde de ingen. Ettersom Sinn Féin hadde besluttet å boikotte det britiske parlamentet tok de ikke sine seter. Det irske valget er også spesielt siden nesten hele ledelsen i Sinn Féin, inkludert de Valera og Arthur Griffith, hadde blitt arrestert 17. mai 1918, slik at hele 47 av representantene satt fengslet da de ble valgt. Til sist var dette valget det første hvor en kvinne ble valgt inn i House of Commons, da Constance Markiewicz ble valgt inn for Sinn Féin. 

Resultat

PartiStemmerPlasserEndringAndel av stemmene (%) Det konservative parti innen koalisjonen 3 393 167 332 + 61 32,5 Labour Party 2 171 230 57 + 15 20,8 Det liberale parti innen koalisjonen 1 318 844 127 12,6 Det liberale parti  1 355 398 36 - 236 13,0 Det konservative parti og Labour Unionist 640 985 50 6,1 Sinn Féin 476 458 73 + 73 4,6 Irish Parliamentary Party 226 498 7 - 77 2.2 National Democratic and Labour Party innen koalisjonen 156 834 9 + 9 1,5 Uavhengig Labour 116 322 2 + 2 1,1 Uavhengig 105 261 2 + 2 1,0 National Party 94 389 2 + 2 0,9 Silver Badge 78 780 1 + 1 0,8 The Co-operative Party 57 785 1 + 1 0,6 Uavhengig konservativ 44 637 1 0,4 Labour Party innen koalisjonen 40 641 4 + 4 0,4 Uavhengig liberal 24 985 1 + 1 0,2 Jordbrukere (Agriculturalist) 19 412 0 0,2 National Democratic and Labour Party 17 991 0 0,2 Belfast Labour Representative Committee 12 164 0 0,1 National Socialist Party 11 013 1 + 1 0,1 Uavhengig innen koalisjonen 9 274 1 + 1 0,1 Highland Land League 8 710 0 0,1 Women's Party 8 614 0 0,1 British Socialist Party 8 394 0 0,1 Uavhengig demokrat 8 351 0 0,1 Uavhengig nasjonalist 8 183 0 0,1 Socialist Labour 7 567 0 0,1 Scottish Prohibition Party 5 212 0 0,0 Uavhengig progressiv 5 077 0 0,0 Uavhengige arbeidere og jordbrukere (Independent Labour and Agriculturalist) 1 927 0 0,0

Totalt antall avlagte stemmer: 10 434 700.  Alle partier med mer enn 1 000 stemmer er vist. Stemmene for de konservative innen koalisjonen er sammenlignet med stemmene for de konservative ved det foregående valget.  For alle de øvrige partiene er stemmene for partiet utenfor koalisjonen sammenlignet med partiets tidligere stemmetall.

 Kilder 
 General Election Results 1885-1979 http://www.election.demon.co.uk , besøkt 15. mai 2018

#1918
Kategori:Valg i 1918
Kategori:Irlands historie
Kategori:1918 i Storbritannia